Public procurement notice: Modification Of A Contract/Concession During Its Term
Published: 2023-10-25
Buyer: BKK Budapesti Közlekedési Központ Zártkörűen Működő Részvénytársaság
Country: HU
Contract type: Works
Procedure: Open procedure
CPV classification: 45233140: Roadway works | 45233162 | 45233221 | 45233290

Technical requirements: A Liget utca ZÓNA 30 övezetbe lesz sorolva, ehhez módosítandók a burkolati jelek és a jelzőtáblák. Két csomópont szintben kiemelésre kerül, ehhez átépítendők a víznyelők.
A Liget utca kétoldalán meglévő ZÓNA 30 övezetek összekötésre kerülnek, a meglévő forgalomcsillapító küszöbök átépítésre kerülnek.
Kőrösi utca - Harmat utca - Bebek utca - Előd utcák által határolt terület övezeti forgalomcsillapítás felülvizsgálata (IV/3/7)
A parkolás átrendezésével ellenirányú kerékpározás kerül kijelölésre. A meglévő forgalomcsillapító borda átépítésre kerül.
A szakaszon a parkolás módosításával, burkolati jelek felfestésével ellenirányú kerékpározás kerül kijelölésre.
Ajánlatkérő a 321/2015. (X.30.) Korm rendelet 46. § (3) bekezdését alkalmazza, mely szerint: ahol a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, ezekben a konkrét esetekben a megnevezés csak a tárgy jellegének egyértelmű meghatározása érdekében történt, és a megnevezés mellett „vagy azzal egyenértékű” terminust minden esetben alkalmazza Ajánlatkérő, azt minden esetben érteni kell, ajánlattevők eszerint tehetik meg ajánlatukat.
Az egyenértékűséget az ajánlatban az ajánlattevőnek kell igazolnia külön nyilatkozattal, megadva azt a terméket, mely esetében egyenértékű ajánlatot tesz, megnevezve az egyenértékűség objektív bizonyítékát
A részletes feladatleírást a Közbeszerzési Dokumentum (továbbiakban: KD) műszaki leírása tartalmazza.
A Szerződés 2022. november 10-én lépett hatályba, 2022. december 14-én megtörtént a rész-munkaterület átadás-átvétele. Vállalkozó a Szerződés hatálybalépését követően 2022. november 30-án benyújtotta Megrendelő részére a bázis ütemtervét, melyet a projekt megvalósítása során folyamatosan aktualizált.
Tárgyi projektben a Liget utcai útkereszteződésekben forgalomcsillapító szigetek kiépítése és útburkolati jelek felfestése szükséges a kiviteli tenderdokumentáció alapján. A projekt részét képezte 3 db útkereszteződésben (Hölgy, Halom, Ónodi utcák) a burkolat alatt lévő, jellemzően munkaközi állapotban is megfelelő takarási mélységben elhelyezkedő, de elöregedett vízvezetékek cseréje, valamint a szükséges jóváhagyások beszerzése.
Vállalkozó a Közbeszerzési dokumentációban megadott adatok és a Kiegészítő tájékoztatás kérésre adott válaszok figyelembevételével készítette el ajánlatát és ütemtervét. Nem számolhatott ugyanakkor azzal, hogy a Fővárosi Vízművek - a Megrendelő BKK Zrt. által készíttetett - kiviteli tervek e-közműben történő jóváhagyásakor azt az utólagos kitételt teszi, hogy komplett szakági kiviteli tervet szükséges készíteni. Vállalkozó azzal sem számolhatott, hogy a rövid szakaszokhoz és a változatlan pozícióban, pusztán csőanyag váltással megújított vezetékszakaszokhoz e-közmű jóváhagyás és vízjogi engedély megszerzését is előírja az üzemeltető Fővárosi Vízművek.
Vállalkozó 2023. januárjában felvette a kapcsolatot a Fővárosi Vízművekkel az általa szükségesnek ítélt vízvezeték kiváltási feladatokkal kapcsolatba, annak érdekében, hogy a projekt célja és a létesítmények rendeltetésszerű használata biztosított legyen és a Szerződés szerinti Alapfeladat - a Fővárosi Vízművek utólagos kitételeit is figyelembe véve - teljeskörűen megvalósulhasson.
Vállalkozó folyamatos egyeztetéseket folytatott a Fővárosi Vízművekkel, melynek során a Fővárosi Vízművek - a vezetékek élettartamára tekintettel - korábbi kitételei teljesülése esetén is előírta a vezetékek kiváltását. Vállalkozó megkezdte a Fővárosi Vízművek által támasztott követelményeknek eleget tevő részletes tervek elkészítését, melyet folyamatosan egyeztetett Vízművek Mérnökszolgálati Osztályával (továbbiakban: MSZO). A folyamatos egyeztetések során MSZO több alkalommal is kérte a tervek további átdolgozását.
Vállalkozó 2023. április elejére tudta a kiváltási terveket - folyamatos küldés-javítás után - olyan tartalommal elkészíteni, hogy az MSZO elfogadja azt. Az MSZO utólagosan végül azt is feltételül szabta, hogy a tervek e-közműbe egyeztetésre kerüljenek, annak ellenére, hogy sem helyszínrajzi, sem magassági, sem keresztmetszet változás nem történik a kiváltandó csőszakaszok „rövidsége” okán, pusztán anyagminőség váltás, megújítás volt indokolt.


Winner: HE-DO Építő Zártkörűen Működő Részvénytársaság